Στέφανος Λάντσας

Ο Στέφανος Λάντσας (, Αθήνα, 1861 - 1933) ήταν Έλληνας, ιταλικής καταγωγής, ζωγράφος ο οποίος ασχολήθηκε με την τοπιογραφία. 

 Βιογραφία 
Προερχόταν από καλλιτεχνική οικογένεια καθώς ήταν γιος του Ιταλού ζωγράφου Βικέντιου Λάντσα και μικρότερος αδερφός του Λοΐζου Λάντσα, που υπήρξε και ο ίδιος ζωγράφος. Σπούδασε ζωγραφική στο Σχολείο των Τεχνών της Αθήνας ενώ από το 1909 μέχρι το 1932 υπήρξε καθηγητής ιχνογραφίας στο ίδιο ίδρυμα αντικαθιστώντας τον αποθανόντα Εμμανουήλ Λαμπάκη. Εξέθεσε έργα του στην Ελλάδα (π.χ. αίθουσα φιλολογικού συλλόγου Παρνασσού το 1918 ) και στην Αίγυπτο. Πέθανε το 1933 στην Αθήνα.

 Τεχνοτροπία 
Συνεχίζοντας μια παράδοση που ξεκίνησε από τον πατέρα του, ο Λάντσας απεικόνιζε στα έργα του αρχαιολογικούς χώρους και μνημεία, επηρεασμένος από τον ρομαντισμό των Ευρωπαίων περιηγητών του παρελθόντος. Η απόδοση των θεμάτων των έργων του χαρακτηρίζεται ως ρεαλιστική.

 Παραπομπές 

 Εξωτερικοί σύνδεσμοι 


Κατηγορία:Έλληνες ιταλικής καταγωγής
Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα